དེ་བཞིན་སྤྱི་ཚོགས་འབྲེལ་གཏུག་དྲྭ་ལམ་དུ་དཔྱད་བརྗོད་མང་པོ་ཞིག་སྤེལ་ཡོད་པའི་ནང་ནས་གཅིག་གིས།སྐུ་འབུམ་དགོན་པའི་ཐང་ཆེན་དུ་མེ་མདའ་བཟུང་བའི་དམག་མི་འབོར་ཆེན་གྱིས་གང་ཡོད་པས།དེ་ཡིས་འཆམ་མཐུན་མཚོད་ཡོད་དམ།དེ་གར་དམག་འཁྲུག་ལངས་པ་རེད་དམ་ཞེས་བཀོད་ཡོད་པ་དང་།ཡང་གཞན་ཞིག་གིས།སྐུ་འབུམ་གཡུལ་ས་མ་རེད།ཁྱེད་ཚོས་སུ་ལ་བརྙས་བཅོས་བྱས་པ་ཡིན།ང་ཚོའི་སྐྱོན་ཆ་ང་ཚོས་བཅོས་བསྒྱུར་བྱེད།ཡིན་ན་ཡང་།ཁྱེད་རང་ཚོའི་སྐྱོན་ཆ་ངེས་པར་དུ་ཁྱེད་རང་ཚོས་བཅོས་བསྒྱུར་བྱེད་དགོས།དེ་ལྟ་བྱས་ན་ད་གཟོད་སྤྱི་ཚོགས་འཆམ་མཐུན་ཡིན།འཕེལ་རྒྱས་ཁྲོད་ཀྱི་བདེ་འཇགས་ཡིན།དེ་ལས་ལྡོག་ན།རིགས་སོ་སོའི་མི་དམངས་གླེན་པ་མ་རེད།རང་དོན་ཁོ་ནར་བསམ་པའི་འགོ་ཁྲིད་ཚོ།ཁྱེད་རང་ཚོའི་སྐྱོན་ཆའི་མཇུག་འབྲས་ཁྱེད་རང་ཚོས་འགན་འཁུར་དགོས།ཞེས་བཀོད་འདུག